Rijeka, 27. travnja 2021.g.

**POZIV ZA MEDIJE**

**PREDSTAVLJANJE IZLOŽBE *IVAN KOŽARIĆ: „ODLETJETI U ETER ILI OSTATI NA ZEMLJI“* U MMSU-U**

**U srijedu, 28. travnja 2021.g. u 13.00 sati u Muzeju moderne i suvremene umjetnosti u Rijeci** (Krešimirova 26c) **održat će se predstavljanje izložbe „Odletjeti u eter ili ostati na Zemlji“, kojom se obilježava 100. obljetnica rođenja jednog od najistaknutijih hrvatskih umjetnika Ivana Kožarića (1921. – 2020.). Izložba se postavlja u sklopu programske završnice projekta Rijeka 2020 – Europska prijestolnica kulture.**

**Na predstavljanju će govoriti:**

* **Vojko Obersnel**, riječki gradonačelnik
* **Irena Kregar Šegota**, direktorica RIJEKE 2020
* **Branka Benčić**, ravnateljica Muzeja moderne i suvremene umjetnosti
* **Kora Girin**, kustosica izložbe, MMSU

Izložba, koja će publici biti dostupna od 28. travnja u 15.00 sati pa sve do 4. srpnja 2021.g., predstavlja medijski raznolike radove Ivana Kožarića, odnosno crteže, skulpture, slike i tkanine nastale u razdoblju od 1950-ih do 2010-ih godina, a odabranim radovima upućuje na umjetnikovo osjećanje prirode, od djetinje nadahnutog divljenja svijetu oko sebe do skulptorskog i filozofskog promišljanja prostora.

Izloženi su radovi Ivana Kožarića iz Zbirki Muzeja moderne i suvremene umjetnosti Rijeka, Muzeja suvremene umjetnosti Zagreb i Atelijera Kožarić (u vlasništvu Grada Zagreba), obitelji Kožarić i Kolekcije Marinko Sudac.

Unaprijed zahvaljujem na dolasku.

Lena Stojiljković  
Odnosi s medijima, Rijeka 2020  
[lena.stojiljkovic@rijeka2020.eu](mailto:lena.stojiljkovic@rijeka2020.eu)  
Mob: +385 91 612 63 42